नई दिल्ली: जहाजरानी मंत्रालय ने तटीय इलाकों के युवाओं के कौशल विकास के लिए ग्रामीण विकास मंत्रालय से करार किया है। जहाजरानी मंत्रालय ने एक बयान में कहा कि यह सहमति ज्ञापन मंत्रालय की प्रतिष्ठित परियोजना सागरमाला तथा ग्रामीण विकास मंत्रालय के प्रमुख कार्यक्रम दीन दयाल उपाध्याय ग्रामीण कौशल योजना (डीडीयू जीकेवाई) के अभिसरण के लिए है। डीडीयू-जीकेवाई के जरिए तटीय समुदायों को कौशल उपलब्ध कराया जाएगा। इससे युवा सागरमाला के तहत बंदरगाह विकास परियोजना से सामुद्रिक क्षेत्र में पैदा होने वाले अवसरों का लाभ उठा पाएंगे।